Príloha E - Návrh zmluvy o dielo

**ZMLUVA O DIELO**

###  ZM LUVN É S TRANY

* 1. **Zhotoviteľ**

Obchodné meno: Sídlo:

IČO: DIČ:

IČ DPH:

Zápis:

Zastúpený:

(ďalej iba ako „**Zhotoviteľ**“)

### Objednávateľ

Názov obce: Obec Teriakovce

Sídlo: Teriakovce 54, 080 05 Prešov-Solivar

IČO: 00327859

DIČ:

IČ DPH:

Zastúpený: Miroslav Angelovič, starosta obce

(ďalej len ako „**Objednávateľ**“)

* 1. Zmluvné strany uzatvárajú podľa § 536 a nasl. Obchodného zákonníka túto zmluvu o dielo (ďalej len "**Zmluva**"):

### PREDMET ZMLUVY

* 1. Predmetom tejto Zmluvy je
		1. záväzok Zhotoviteľa vykonať pre Objednávateľa riadne a včas Dielo definované v bode 2.2. Zmluvy, a
		2. záväzok Objednávateľa vykonané Dielo prevziať a zaplatiť Zhotoviteľovi cenu vo výške a spôsobom ďalej určeným v Zmluve.
	2. Dielom sa pre účely tejto Zmluvy rozumie (ďalej len „**Dielo**“): dodanie a montáž **infraštruktúry digitálneho kamerového systému** s nasledovnými základnými parametrami:
		1. vybudovanie digitálneho kamerového systému pozostávajúceho zo snímacej, distribučnej a centrálnej riadiacej časti vrátane úložiska pre archiváciu záznamov;
		2. Rozlíšenie snímaného obrazu minimálne 780p;
		3. Podrobná technická špecifikácie je predložená v prílohe č. 1, 2 a 3 zmluvy;
		4. Dielo zabezpečí monitorovanie lokalít v súlade s prílohami č. 2 a 3 zmluvy. Počet monitorovaných lokalít je ....................................; Pod pojmom „monitorovaná lokalita“ sa rozumejú verejné priestory/ verejné miesta a verejné budovy / verejné objekty.
		5. Dielo musí byť ochránené voči poveternostným vplyvom, prírodným živlom a náhodnému poškodeniu.

###  ČAS PLN ENI A PREDM ET U ZM LUVY

* 1. Objednávateľ má záujem na realizáciu Diela žiadať nenávratný finančný príspevok z fondov Európskej únie, Programu rozvoja vidieka. Zmluvné strany sa dohodli, že Zhotoviteľ začne s realizáciou Diela v deň kedy mu bude doručené oznámenie Objednávateľa o tom, že Objednávateľ si zabezpečil zdroje financovania Diela. Objednávateľ zašle Zhotoviteľovi takéto oznámenie neodkladne po tom, ako nastanú obe nasledovné skutočnosti: (1) Objednávateľ podpíše s Pôdohospodárskou platobnou agentúrou zmluvu o poskytnutí nenávratného finančného príspevku na realizáciu Diela, a (2) Objednávateľ si zabezpečí zdroje financovania Diela.
	2. Zhotoviteľ sa zaväzuje, že Dielo zrealizuje (ukončí) do 180 dní odo dňa účinnosti zmluvy.
	3. **Objednávateľ má právo odstúpiť od Zmluvy pred začatím realizácie diela bez udania dôvodu**, najmä ak bude jeho žiadosť o nenávratný finančný príspevok z fondov Európskej únie na realizáciu Diela, zamietnutá, alebo Objednávateľ nezabezpečí zdroje financovania Diela v plnej výške ani do 60 dní od podpisu zmluvy o poskytnutí nenávratného finančného príspevku na realizáciu Diela s Pôdohospodárskou platobnou agentúrou.

### CENA DIELA A PLATOBNÉ PODMIENKY

* 1. Celková cena za kompletné zrealizovanie Diela je:

|  |  |
| --- | --- |
| Cena bez DPH | EUR |
| DPH | EUR |
| Cena s DPH | EUR |

P o dro b ná ceno vá šp ecifi kácia j e pred lo žená v P rílohe č. 4.

* 1. Cena Diela zahŕňa všetky náklady na vykonanie Diela. V cene Diela sú obsiahnuté aj všetky náklady spojené s vybudovaním, montážou a vyprataním staveniska Zhotoviteľom.
	2. Zhotoviteľ nie je oprávnený požadovať (okrem ceny Diela) žiadne ďalšie finančné plnenie od Objednávateľa a to ani v prípade, ak pri realizácii Diela identifikuje dodatočné náklady. Zhotoviteľ plne zodpovedá za správnosť technického riešenia Diela, jeho funkčnosť a spoľahlivosť.
	3. Cena Diela je splatná až po dokončení a prevzatí celého Diela. Objednávateľ zaplatí dohodnutú cenu Diela do 14 dní od dňa doručenia faktúry vystavenej Zhotoviteľom.
	4. Faktúra Zhotoviteľa musí obsahovať bankové spojenie a číslo účtu Zhotoviteľa, na ktorý bude uhradená platba za Dielo Objednávateľom.

### ZHOTOVENIE DIELA

* 1. Zhotoviteľ sa zaväzuje zhotoviť pre Objednávateľa Dielo s odbornou starostlivosťou podľa podmienok dohodnutých v tejto Zmluve, na svoje náklady, vo vlastnom mene, na svoje nebezpečenstvo, riadne, včas, bez vád a nedorobkov, a odovzdať zhotovené Dielo Objednávateľovi v zodpovedajúcej kvalite.
	2. V prípade, ak sú pre realizáciu Diela potrebné stavebné práce, Zhotoviteľ je do podpisu zmluvy povinný zabezpečiť v mene Objednávateľa a odovzdať Objednávateľovi:
		1. **Projektovú dokumentácia s rozpočtom** vypracovanú v závislosti od zvoleného typu distribučnej siete (napr. pevnej káblovej siete optickej alebo metalickej alebo bezdrôtovej prístupovej siete FWA a pod.) pre vybudovanie a prepojenie širokopásmovej infraštruktúry do vyššej komunikačnej siete; súčasťou projektovej dokumentácie budú aj všetky potrebné povolenia, ktoré pri danom projekte vyžaduje platná legislatíva SR.
		2. **Ohlásenie stavebnému úradu** v zmysle § 57, zákona č. 50/1976 Zb. v znení neskorších predpisov pri stavebných investíciách, prípadne určených technológiách (ak nie je potrebné stavebné povolenie a/alebo rozhodnutie o umiestnení stavby, rozhodnutie o umiestnení líniovej stavby a rozhodnutie o využití územia ), vrátane písomného oznámenia stavebného úradu, že nemá námietky voči predloženému stavebnému ohláseniu, spolu s jednoduchým situačným výkresom osvedčeným stavebným úradom a rozpočtom - originál alebo úradne osvedčená fotokópia;
		3. **Právoplatné stavebné povolenie** v zmysle § 66 zákona č. 50/1976 Zb. v znení neskorších predpisov - v prípade ak si Dielo vyžaduje stavebné povolenie - originál alebo úradne osvedčenú fotokópiu;
		4. **Rozhodnutie o umiestnení stavby, rozhodnutie o umiestnení líniovej stavby a rozhodnutie o využití územia** § 39 - § 40, zákona č. 50/1976 Zb. v znení neskorších predpisov pri stavebných investíciách, resp. pri investíciách do líniových stavieb podzemnej a/alebo nadzemnej káblovej infraštruktúry (originál alebo úradne osvedčená fotokópia);
	3. Objednávateľ sa zaväzuje poskytnúť Zhotoviteľovi súčinnosť pri zabezpečovaní dokladov podľa bodu

5.2. Zmluvy a súčinnosť pri realizácií Diela vrátane poskytnutia možnosti napájania snímacích zariadení a svietidiel z rozvodov elektrickej energie vo vlastníctve obce a/alebo v jej nájomnom vzťahu.

* 1. Zhotoviteľ zabezpečí na svoje náklady oplotenie, stráženie a osvetlenie staveniska, ak je to potrebné.
	2. Ak v súvislosti so začatím prác na stavenisku bude potrebné umiestniť alebo premiestniť dopravné značky podľa predpisov o pozemných komunikáciách, obstará a uhradí tieto značky ako aj s tým súvisiace práce Zhotoviteľ. Všetky plochy a objekty zariadení staveniska je Zhotoviteľ povinný umiestniť na pozemkoch Objednávateľa. Povolenie na dočasné užívanie verejných a iných plôch a na rozkopávky obstará a poplatky za ne znáša Zhotoviteľ. Poplatky a prípadné pokuty za dlhší ako dohodnutý čas užívania uhrádza Zhotoviteľ.
	3. Prevádzkové, sociálne, prípadne aj výrobné zariadenia staveniska si zabezpečuje Zhotoviteľ v súlade s Projektovou dokumentáciou. Náklady na vybudovanie, prevádzkovanie, údržbu, likvidáciu a vypratanie zariadenia staveniska sú súčasťou zmluvnej ceny za Dielo.
	4. Zhotoviteľ je povinný bez zbytočného odkladu po podpise tejto Zmluvy určiť pre vykonanie prác zodpovedného vedúceho stavby.
	5. Zhotoviteľ sa zaväzuje najmenej 5 pracovných dní pred odovzdaním Diela vyzvať Objednávateľa na jej (jeho) prevzatie. Súčasne s výzvou na prevzatie diela doručí Zhotoviteľ Objednávateľovi v dvoch vyhotoveniach všetky doklady preukazujúce úspešné vykonanie všetkých skúšok predpísaných osobitnými predpismi, záväznými normami a projektovou dokumentáciou, vrátane atestov výrobkov a zariadení, potvrdených záručných listov a prevádzkových predpisov na obsluhu Diela alebo jeho častí.
	6. Dielo alebo jeho časť je riadne vykonané po jeho dokončení až úspešným vykonaním všetkých skúšok predpísaných všeobecne záväznými právnymi predpismi, záväznými normami a Projektovou dokumentáciou, vykonaním skúšok funkčnosti infraštruktúry a odovzdaní všetkých dokladov o týchto skúškach a dokladov pre uvedenie do prevádzky (revízne správy, kolaudačné rozhodnutie a podobne) Objednávateľovi.
	7. Objednávateľ nie je povinný prevziať Dielo alebo jeho časť, ak nie je riadne vykonané, najmä ak v čase, kedy má dôjsť k odovzdaniu a prevzatiu Diela alebo jeho časti, vykazuje Dielo alebo jeho časť vady alebo nedorobky.
	8. Vadou sa rozumie aj odchýlka v kvalite, rozsahu alebo parametroch Diela stanovených Projektovou dokumentáciou, touto Zmluvou, všeobecne záväznými právnymi predpismi alebo technickými normami.
	9. Nedorobkom sa rozumie aj nedokončená práca oproti Projektovej dokumentácii. Na účely uplatňovania nárokov zo záruky za Dielo sa nedorobky považujú za vady Diela.
	10. O odovzdaní a prevzatí Diela sú Zmluvné strany povinné po prezretí Diela Objednávateľom spísať protokol, ktorý podpíšu oprávnené osoby Zmluvných strán.
	11. Zhotoviteľ je povinný odstrániť vady, ktoré boli zistené pri preberacom konaní a sú uvedené v protokole o odovzdaní a prevzatí Diela, a to v lehote dohodnutej písomne s Objednávateľom, inak v lehote primeranej rozsahu a povahe týchto vád. V prípade, že Zhotoviteľ nezačne práce na odstraňovaní týchto vád včas alebo ich včas neodstráni, je Objednávateľ oprávnený objednať si ich odstránenie na náklady Zhotoviteľa u tretej osoby alebo vady odstrániť sám na náklady Zhotoviteľa, pričom je oprávnený uhradiť náklady potrebné na odstránenie takýchto vád z prostriedkov Zádržného.
	12. Vybudovaná infraštruktúra (Dielo) bude po úplnom dokončení a odovzdaní majetkom Objednávateľa.
	13. Zhotoviteľ sa zaväzuje, že v prípade požiadavky Objednávateľa, po uplynutí doby podľa bodu 7.2 odkúpi dielo od Objednávateľa (alebo jeho časti) za zostatkovú hodnotu diela (alebo jeho časti), t. j. hodnotu diela zníženú o opotrebenie.
	14. Zhotoviteľ prehlasuje, že disponuje príslušnými povoleniami a licenciami pre vybudovanie a prevádzkovanie digitálneho kamerového systému a distribučnej siete. Zhotoviteľ sa zároveň zaväzuje, že bude týmito povoleniami a licenciami disponovať počas celého obdobia, počas ktorého bude poskytovať služby prevádzkovania digitálneho kamerového systému a distribučnej siete.

###  ZÁ RUK A

* 1. Zhotoviteľ poskytuje na Dielo záruku. Zhotoviteľ zodpovedá za to, že zhotovené Dielo bude mať počas celej záručnej doby vlastnosti dohodnuté touto Zmluvou a bude vyhovovať požiadavkám technických noriem a všeobecne záväzných právnych predpisov. Zhotoviteľ zodpovedá za vady, ktoré má Dielo v čase jeho odovzdania Objednávateľovi, a za vady, ktoré vznikli počas záručnej doby.
	2. Záruka sa vzťahuje aj na poškodenia Diela vplyvom prírodných živlov a počasia.
	3. Záručná doba začína plynúť odo dňa nasledujúceho po podpise protokolu o odovzdaní a prevzatí diela zmluvnými stranami. **Záručná doba sa končí uplynutím lehoty podľa bodu 7.2** plynúcich od odovzdania Diela Objednávateľovi.
	4. Zhotoviteľ sa zaväzuje začať s odstraňovaním prípadných vád/ poškodení Diela bez zbytočného odkladu po doručení oznámenia vady Objednávateľom. Zhotoviteľ sa zaväzuje odstrániť vadu v čo najkratšom technicky možnom čase, vždy však najneskôr do 14 dní od doručenia oznámenia vady Objednávateľom, pokiaľ sa nedohodol s Objednávateľom inak. Pri vadách Diela uvedených v protokole o odovzdaní a prevzatí Diela sa za doručenie oznámenia vady Zhotoviteľovi považuje podpísanie tohto protokolu oboma Zmluvnými stranami.
	5. Ak Zhotoviteľ vadu včas neodstráni, je Objednávateľ oprávnený žiadať primeranú zľavu z ceny Diela, alebo dodanie náhradného predmetu plnenia, alebo je oprávnený odstúpiť od Zmluvy alebo zabezpečiť odstránenie vady na náklady Zhotoviteľa treťou osobou, prípadne sám túto vadu odstrániť na náklady Zhotoviteľa. Ak Objednávateľ zvolí nárok na dodanie náhradného predmetu plnenia, je Zhotoviteľ povinný ho dodať do 14 dní od uplatnenia nároku.
	6. Rovnaké práva ako práva uvedené v bode 6.5. Zmluvy má Objednávateľ i v prípade, ak je vada diela neodstrániteľná.

### PREVÁD ZK O VANI E D IG I TÁL NEH O K AM ERO VÉH O SYST ÉM U

* 1. Zhotoviteľ sa zaväzuje pri odovzdaní Diela zabezpečiť zaškolenie obsluhy v potrebnom rozsahu pre minimálne 2 osoby určené zástupcom Objednávateľa na svoje náklady.
	2. **Zhotoviteľ sa zaväzuje po vykonaní a odovzdaní Diela poskytovať Objednávateľovi službu prevádzkovania Diela** s výnimkou prevádzkovania svietidiel, a topočas obdobia najmenej 5 rokov od poskytnutia záverečnej platby zo strany PPA Objednávateľovi, v postavení prijímateľa nenávratného finančného príspevku; t.j. Zhotoviteľ sa zaväzuje po vykonaní a odovzdaní Diela poskytovať Objednávateľovi službu prevádzkovania Diela s výnimkou prevádzkovania svietidiel počas celého obdobia „Udržateľnosti projektu“ ( obdobie udržateľnosti projektu začína v kalendárny deň, ktorý bezprostredne nasleduje po kalendárnom dni, v ktorom došlo k finančnému ukončeniu projektu – vyplatenie záverečnej Žiadosti o platbu Objednávateľovi v postavení prijímateľa NFP).
	3. Zhotoviteľ, ako poskytovateľ služieb prevádzkovania je oprávnený uzatvoriť s tretími osobami osobitné zmluvy o pripojení do infraštruktúry kamerového systému.
	4. Zhotoviteľ sa zaväzuje zabezpečiť potrebnú údržbu Diela, najmä údržbu technológie, správu súvisiaceho hardwaru i softwaru, zachovať funkčnosť Diela. Opravy a výmeny komponentov Diela vykonáva Zhotoviteľ počas záručnej doby na vlastné náklady.
	5. Zhotoviteľ znáša všetky náklady súvisiace s prevádzkovaním Diela s výnimkou nákladov na prevádzkovanie svietidiel a Zhotoviteľ znáša náklady na poistenie najmenej počas doby prevádzkovania digitálneho kamerového systému podľa bodu 7.2.
	6. Zhotoviteľ pri odovzdaní diela predloží Objednávateľovi všetky doklady a dokumenty potrebné k prevádzkovaniu diela.
	7. Pre vylúčenie pochybností zmluvné strany prehlasujú, že plnenie povinností Zhotoviteľa vyplývajúcich z článku 7 nebude financované z Programu rozvoja vidieka ani iných verejných zdrojov.

### Na základe ustanovení článku 7 Zmluvy je Zhotoviteľ povinný prevádzkovať kamerový systém ako poskytovateľ služieb prevádzkovania kamerového systému v zmysle požiadavky na udržateľnosť projektu Výzvy na predkladanie žiadostí o NFP číslo 22/PRV/2017.

1. **OSOBITNÉ PODMIENKY PLNENIA ZMLUVY ( tzv. doložka plnenia zmluvy )**
	1. Zhotoviteľ sa zaväzuje, že v prípade, ak ako dodávateľ predmetnej zákazky bude potrebovať navýšiť svoje kapacity pre realizáciu predmetnej zákazky, v takomto prípade zamestná na realizáciu predmetnej aktivity osoby dlhodobo nezamestnané v mieste realizácie predmetnej zákazky ( obec, okres, VÚC).
	2. Forma zamestnania týchto osôb nie je určená, t. j. môže sa jednať o pracovný pomer na kratší pracovný čas ( na dobu určitú alebo neurčitú ), o dohodu o prácach vykonávaných mimo pracovného pomeru atď.

###  ZÁ V ERE ČNÉ U STA NO VE NIA

* 1. Oprávnení kontrolní zamestnanci budú môcť uplatňovať voči Zhotoviteľovi kontrolu obchodných dokumentov a vecnú kontrolu v súvislosti s realizáciou projektu (Diela) počas piatich rokov po skončení realizácie schváleného projektu. Oprávnení kontrolní zamestnanci sú:
1. poverení zamestnanci SORO, Ministerstva pôdohospodárstva SR, Ministerstva financií SR, Najvyššieho kontrolného úradu, príslušnej správy finančnej kontroly,
2. zamestnanci poverení kontrolným orgánom na kontrolu čerpania finančných prostriedkov zo štátneho rozpočtu SR v zmysle zákona 523/2004 Z.z. o rozpočtových pravidlách v znení neskorších predpisov a v zmysle zákona 357/2015 Z. z. o finančnej kontrole a vnútornom audite v znení neskorších predpisov,
3. riadne splnomocnení zástupcovia Komisie a Audítorského dvora ES,
4. osoby prizvané kontrolnými orgánmi uvedenými v písm. a) aţ c) v súlade s príslušnými predpismi.
	1. Na vzťahy medzi zmluvnými stranami vyplývajúce z tejto Zmluvy, ale ňou výslovne neupravené sa vzťahujú príslušné ustanovenia obchodného zákonníka.
	2. Zmeny a doplnky obsahu Zmluvy možno uskutočniť len písomne.
	3. Zmluva nadobúda platnosť jej podpisom oboma zmluvnými stranami.
	4. Zmluva nadobúda účinnosť dňom nasledujúcim po jej zverejnení, resp. dňom zverejnenia zmluvy o poskytnutí nenávratného finančného príspevku na realizáciu Diela medzi Objednávateľom a Pôdohospodárskou platobnou agentúrou, podľa toho, ktorá skutočnosť nastane neskôr.
	5. Zmluvné strany vyhlasujú, že Zmluvu riadne prečítali, jej obsahu porozumeli a na znak súhlasu ju podpisujú.
	6. Zmluva je vyhotovená v dvoch rovnopisoch, po jednom pre každú Zmluvnú stranu.
	7. Neoddeliteľnou súčasťou tejto zmluvy sú prílohy č. 1 až 6:

## Príloha č. 1 – Technické požiadavky na kamerový systém

## Príloha č. 2 – Popis technického riešenia kamerového systému

Uchádzač v rámci prílohy č. 2 pripraví a predloží podrobný popis navrhovanej technológie vrátane požiadaviek na umiestnenie tejto technológie. Uchádzač je oprávnený umiestniť technológie na pozemkoch a nehnuteľnostiach vo vlastníctve obce. V prípade, že si riešenie vyžaduje umiestnenie zariadení aj na iné nehnuteľnosti, uchádzač je povinný ich užívanie zmluvne zabezpečiť.

Opis technologického riešenia musí zodpovedať parametrom podľa prílohy č. 1.

V prípade, ak technické riešenie uchádzača obsahuje aj stavebné práce, uchádzač prikladá aj situačný výkres a sprievodnú správu s popisom prác.

## Príloha č. 3 – Navrhovaná špecifikácia monitorovaných lokalít

Uchádzač v rámci prílohy č. 3 do textových podkladov prílohy B k súťažným podkladom označí svoj návrh na monitorované lokality a vyznačí do grafických podkladov prílohy B k súťažným podkladom umiestnenie kamier a uhol záberu kamier.

## Príloha č. 4 – Špecifikácia položiek s uvedením cien = položkový rozpočet

Uchádzač v rámci prílohy č. 4 pripraví a predloží štruktúrovaný položkový rozpočet navrhovaného riešenia - navrhovaných technológií s presnou definíciou technologických zariadení, stavebných prác ak sú nevyhnutné formou vyplnenia predloženej štruktúry tabuľky pre položkový rozpočet.

## Príloha č. 5 – Zásady zaobchádzania s osobnými údajmi (predloží víťazný uchádzač)

Uchádzač v rámci prílohy č. 5 pripraví a predloží zásady spracúvania osobných údajov, ktoré uchádzač vypracuje v nadväznosti na svoje ponúknuté technické riešenie. Zásady musia riešiť spôsob monitorovania priestranstiev prevádzkovateľom, tak aby bolo dodržané právo na súkromie a ochranu osobných údajov definované právnymi predpisy v tejto oblasti, najmä zákonom č. 122/2013 Z.z. o ochrane osobných údajov a Občianskym zákonníkom.

## Príloha č. 6 – Licencia na prevádzkovanie technickej služby

Uchádzač v rámci prílohy č. 6 predloží kópiu platnej licencie na prevádzkovanie technickej služby.

Za Zhotoviteľa: Za Objednávateľa:

V ..................., dňa ............ V ......................., dňa ...................

.................................................... ....................................................